31997D0361
L 152/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 27 май 1997 година
относно сключване на Споразумение между Европейската общност и Съединените мексикански щати за взаимно признаване и защита на обозначенията на спиртните напитки
(97/361/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност и в частност член 113, във връзка с първото изречение на член 228, параграф 2,
като взе предвид предложението на Комисията,
като има предвид, че сключването на споразумението, договорено между Европейската общност и Съединените мексикански щати, за взаимното признаване и защита на обозначенията на спиртните напитки ще улесни подобряването на условията за търговия на спиртни напитки на съответните пазари на Европейската общност и Съединените мексикански щати, съгласно принципите на равнопоставеност, взаимна изгода и реципрочност; като има предвид, че по тази причина е желателно да се одобри упоменатото споразумение;
като има предвид, че с цел да се улесни прилагането на някои разпоредби на споразумението, Комисията следва да бъде оправомощена да направи необходимите технически промени в съответствие с процедурата, предвидена в член 15 от Регламент (ЕИО) 1576/89 на Съвета от 29 май 1989 г. относно установяване на общи правила относно дефинирането, означаването и представянето на спиртни напитки (1),
РЕШИ:
Член 1
Споразумението между Европейската общност и Съединените мексикански щати относно взаимното признаване и защита на обозначенията на спиртните напитки и размяната на писма по този въпрос се одобряват от името на Европейската общност.
Текстовете на актовете, упоменати в първия параграф, са приложени към настоящото решение.
Член 2
Председателят на Съвета е оправомощен да посочи лица, упълномощени да подпишат споразумението.
Член 3
Председателят на Съвета извършва уведомлението, предвидено в член 22, параграф 1 от споразумението (2).
Член 4
За целите на член 18 от споразумението, Комисията е оправомощена да сключи необходимите актове за изменение на Споразумението в съответствие с процедурата, предвидена в член 15 от Регламент (ЕИО) № 1576/89.
Член 5
Комисията, подпомогната от представители на държавите-членки, представлява Общността в съвместния комитет, упоменат в член 17 от споразумението.
Член 6
Настоящото решение се публикува в Официален вестник на Европейските общности.
Съставено в Брюксел на 27 май 1997 година.